
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1071 

1 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής κ.λ.π. εργασίας για υπαλλή¬ 


λους του Υπουργείου Δημόσιας Τάξης που έχουν 
διατεθεί για την προσωπική ασφάλεια της Δημάρχου 

Αθηναίων. 1 

Καθιέρωση υπερωριακής κ.λ.π. εργασίας για υπαλλή¬ 
λους του Υπουργείου Δημόσιας Τάξης που έχουν 
διατεθεί για την προσωπική ασφάλεια της Δημάρχου 

Αθηναίων. 2 

Καθιέρωση υπερωριακής απασχόλησης για ιδιωτικού 
δικαίου αορίστου χρόνου προσωπικό της Εθνικής Πι¬ 
νακοθήκης - Μουσείου Αλεξάνδρου Σούτζου. 3 

Καθορισμός ποσοστού κράτησης υπέρ Επικουρικού Τα¬ 
μείου Υπαλλήλων Πυροσβεστικού Σώματος 
(Ε.Τ.Υ.Π.Σ) για ημερήσια αποζημίωση εξωτερικού και 

επίδομααλλοδαπήςτου Ν.2685/1999. 4 

Πολιτογράφηση Αλλογενών Αλλοδαπών, ΤΣΑΚΙΡ ΓΚΙ- 

ΟΥΛΕΡ-ΕΛΕΝΗΣ του ΚΑΣΙΜ κ.λ.π. 5 

Εγκατάσταση και λειτουργία ηλεκτρονικού συστήματος 

εποπτείας αθλητικών εγκαταστάσεων. 6 

Μεταβίβαση αρμοδιότητας έκδοσης απόφασης της πα¬ 
ραγράφου 2β του άρθρου 9 της κοινής υπουργικής 
απόφασης Η.Π. 11014/703/Φ 104/2003 ( ΦΕΚ 
332Β/20.3.2003). 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις Φ.44613/7254/23.4.2003, 


Φ.58858/3393/9.4.2003 και Φ.52494/26158/2002/ 
17.4.2003 αποφάσεις του Υφυπουργού Εσωτερικών, 
Δημόσιας Διοίκησης και Αποκέντρωσης, που αφορούν 
πολιτογραφήσεις αλλογενών αλλοδαπών που δημοσι- 


εύθηκαν στο ΦΕΚ 601/15.5.2003/ τ. Β'. 8 

ΑΠΟΦΑΣΕΙΣ 

Αριθ.2/42610/0022 (1) 


Καθιέρωση υπερωριακής κ.λ.π. εργασίας για υπαλλήλους 
του Υπουργείου Δημόσιας Τάξης που έχουν διατεθεί 
για την προσωπική ασφάλεια της Δημάρχου Αθηναίων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1.- Τις διατάξεις του άρθρου 7 του Ν. 754/1978 όπως 


τροποποιήθηκαν και συμπληρώθηκαν με τις όμοιες του 
άρθρου 5 του Ν. 1071/1980 «Περί αυξήσεως αποδοχών 
των δημοσίων υπαλλήλων πολιτικών στρατιωτικών κ.λ.π. 
(ΦΕΚ 75/80 Α’) σε συνδυασμό με τις διατάξεις του άρθρου 
17 του Ν. 1505/84 «Αναδιάρθρωση μισθολογίου προσω¬ 
πικού της Δημόσιας Διοίκησης και άλλες διατάξεις» (ΦΕΚ 
194/1984 Α’) όπως τροποποιήθηκαν με το άρθρο 7 του Ν. 
1810/1988 (ΦΕΚ 223/88 τ.Α’). 

2. - Τις διατάξεις του άρθρου 18 του Ν. 2470/97 (ΦΕΚ 
40/1997 τ.Α), όπως αντικαταστάθηκε με το άρθρο 15 του 
Ν. 2592/98. 

3. - Το 75097/4.6.2003 έγγραφο του Δήμου Αθηναίων, 
σχετικά με την καθιέρωση υπερωριακής κ.λ.π. εργασίας 
στον Ανθυπαστυνόμο Μπολοβίνη Σπυρίδωνα, στους Αρ- 
χιφύλακες Γκότση Χρήστο και Καλογεράκο Νικόλαο κα¬ 
θώς και στον Μηλιώτη Ιωάννη. 

4. - Τις 6740/5-534451/16.1.2003 διαταγή Α.Ε.Α/ΚΑΑΤ/ 
ΔΚΑ και 3001/4/231-πβ'/22.1.2003 διαταγή της ΓΑΔΑ με 
τις οποίες διατέθηκαν οι ανωτέρω για την προσωπική 
ασφάλεια του Δημάρχου Αθηναίων. 

5. - Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 3720,80 ΕΥΡΩ περίπου σε 
βάρος του προϋπολογισμού του Δήμου Αθηναίων στον 
οποίο υπάρχει πίστωση στον Κ.Α. 91.01.5.99/60.50. 

6. - Την ΔΙΔΚ/Φ. 1/2/22875/31.10.2001 (ΦΕΚ 1480/Β/ 
31.10.2001) Κοινή Απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης. 

7. - Την 1065956/863/Α0006/15.7.2003 (ΦΕΚ.985/Β/ 
16.7.2003) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών». 

8. - Την 2/80345/0004/8.11.99 (ΦΕΚ 2040/Β/19.11.99) 
απόφαση του Υπουργού ΕΣΔΔΑ και του Υφυπουργού Οι¬ 
κονομικών «Μεταβίβαση εξουσίας υπογραφής σύμφωνα 
μετοαρθ.7παρ.1 Ν. 1943/91». 

9. -Τις διατάξειςτου Π.Δ. 81/2002 (ΦΕΚ/Α/57), αποφασί¬ 
ζουμε: 

Εγκρίνουμε για το χρονικό διάστημα από 9.5.2003 μέχρι 
30.6.2003: 

α) Την καθιέρωση υπερωριακής απογευματινής εργα¬ 
σίας για έναν (1) Ανθυπαστυνόμο, δύο (2) Αρχιφύλακες 
και έναν (1) Αστυφύλακα που διατέθηκαν από το Υπουρ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γείο Δημόσιας Τάξης για την προσωπική ασφάλεια της 
Δημάρχου Αθηναίων μέχρι 40 ώρες το μήνα. 

β) Την καθιέρωση για τους ανωτέρω και για το ίδιο χρο¬ 
νικό διάστημα νυχτερινής εργασίας και εργασίας κατά τις 
Κυριακές και εξαιρέσιμες ημέρες 50 ώρες συνολικά ως 
εξής: 

1εργασία Κυριακών και εξαιρέσιμων ημερών 30 ώρες 
το μήνα και 

2.- νυχτερινή εργασία εργασίμων ημερών 20 ώρες το 
μήνα. 

Η απόφαση αυτή που ισχύει ένα μήνα πριν τη δημοσίευ¬ 
σή της να δημοσιευθεί στην Εφημερίδα της Κυβερνήσεως. 

Αθήνα, 15 Ιουλίου 2003 


Οι Γ ενικοί Γ ραμματείς 

Δημοσ/κής Πολιτικής Υπ. Εσωτερικών, Δημόσιας 

Υπ. Οικονομίας Διοίκησης και 

και Οικονομικών Αποκέντρωσης 

I. ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 


♦ 


Αριθ.2/39025/0022 (2) 

Καθιέρωση υπερωριακής κ.λ.π. εργασίας για υπαλλή¬ 
λους του Υπουργείου Δημόσιας Τάξης που έχουν δια- 
τεθεί για την προσωπική ασφάλεια τηςΔημάρχου Αθη¬ 
ναίων. 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. - Τις διατάξεις του άρθρου 7 του Ν. 754/1978 όπως 
τροποποιήθηκαν και συμπληρώθηκαν με τις όμοιες του 
άρθρου 5 του Ν. 1071/1980 «Περί αυξήσεως αποδοχών 
των δημοσίων υπαλλήλων πολιτικών στρατιωτικών κ.λ.π. 
(ΦΕΚ75/80Α’) σε συνδυασμό με τις διατάξειςτου άρθρου 
17 του Ν. 1505/84 «Αναδιάρθρωση μισθολογίου προσω¬ 
πικού της Δημόσιας Διοίκησης και άλλες διατάξεις» (ΦΕΚ 
194/1984 Α’) όπως τροποποιήθηκαν με το άρθρο 7του Ν. 
1810/1988 (ΦΕΚ 223/88 τ.Α’). 

2. - Τις διατάξεις του άρθρου 18 του Ν. 2470/97 (ΦΕΚ 
40/1997 τ.Α), όπως αντικαταστάθηκε με το άρθρο 15 του 
Ν. 2592/98. 

3. - Το 75098/4.6.2003 έγγραφο του Δήμου Αθηναίων, 
σχετικά με την καθιέρωση υπερωριακής κ.λ.π. εργασίας 
στον Αστυνόμο Β’ Σαραντόπουλο Ιωάννη, στους Ανθυπα- 
στυνόμους Χριστογεώργο Κων/νο και Μπολοβίνη Σπυρί¬ 
δωνα, στους Αρχιφύλακες Αποστολόπουλο Αθανάσιο, 
Οικονόμου Λάμπρο, Γκότση Χρήστο και Καλογεράκο Νι¬ 
κόλαο καθώς και στους Αστυφύλακες Λυμπερίου Γεώρ¬ 
γιο, Αρχιμανδρίτη Ζωή, Αναγνωστόπουλο Βλάσιο, Κοντο¬ 
δήμο Δήμο, Βλάχο Νικόλαο και Μηλιώτη Ιωάννη. 

4. - Τις 6740/5-418471/5.10.1999, 6740/5-441271/ 
20.3.2000 και 226939/4/2/2-α/26.3.2000 διαταγές του 
Υπουργείου Δημοσίας Τάξης, 6740/5-505946/17.5.2002, 
6740/5-506499/3.10.2002 και 6740/5-534451/16.1.2003 
διαταγές Α.Ε.Α/ΚΑΑΤ/ΔΚΑ και 3001/4/231-νβ/ 22.5.2001, 
3001/4/231-νβ/11.5.2000 και 3001/4/231-πβ'/22.1.2003 
διαταγές της ΓΑΔΑ με τις οποίεςδιατέθηκαν οι ανωτέρω 
για την προσωπική ασφάλεια της Δημάρχου Αθηναίων. 

5. - Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 43.700 ΕΥΡΩ περίπου σε 


βάρος του προϋπολογισμού του Δήμου Αθηναίων στον 
οποίο υπάρχει πίστωση στον Κ.Α. 91.01.5.99/60.50. 

6. -Την ΔΙΔΚ/Φ. 1/2/22875/31.10.2001 (ΦΕΚ 1480/Β/ 
31.10.2001) Κοινή Απόφαση του Πρωθυπουργού και 
του Υπουργού Εσωτερικών Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Απο¬ 
κέντρωσης». 

7. - Την 1065956/863/Α0006/15.7.2003 (ΦΕΚ.985/Β/ 
16.7.2003) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών». 

8. - Την 2/80345/0004/8.11.99 (ΦΕΚ 2040/Β/19.11.99) 
απόφαση του Υπουργού ΕΣΔΔΑ και του Υφυπουργού Οι¬ 
κονομικών «Μεταβίβαση εξουσίας υπογραφής σύμφωνα 
μετοαρθ.7παρ.1 Ν. 1943/91». 

9. -Τις διατάξειςτου Π.Δ.81/2002 (ΦΕΚ/Α/57), αποφασί¬ 
ζουμε: 

Εγκρίνουμε για το χρονικό διάστημα 1.7.2003 μέχρι 
31.12.2003: 

α) Την καθιέρωση υπερωριακής απογευματινής εργα¬ 
σίας για έναν (1) Αστυνόμο Β’, δύο (2) Ανθυπαστυνόμους, 
τέσσερις (4) Αρχιφύλακες και έξι (6) Αστυφύλακες που 
διατέθηκαν από το Υπουργείο Δημόσιας Τάξης για την 
προσωπική ασφάλεια του Δημάρχου Αθηναίων μέχρι 40 
ώρες το μήνα. 

β) Την καθιέρωση για τους ανωτέρω και για το ίδιο χρο¬ 
νικό διάστημα νυχτερινής εργασίας και εργασίας κατά τις 
Κυριακές και εξαιρέσιμες ημέρες 50 ώρες συνολικά ως 
εξής: 

1. - Εργασία Κυριακών και εξαιρέσιμων ημερών 30 ώρες 
το μήνα και 

2. - Νυχτερινή εργασία εργασίμων ημερών 20 ώρες το 
μήνα. 

Η απόφαση αυτή που ισχύει ένα μήνα πριν από τη δη¬ 
μοσίευσή της να δημοσιευθεί στην Εφημερίδα της Κυ¬ 
βερνήσεως. 

Αθήνα, 15 Ιουλίου 2003 
Οι Γ ενικοί Γ ραμματείς 


Δημοσ/κής Πολιτικής 
Υπ. Οικονομίας 
και Οικονομικών 
I. ΚΟΥΣΟΥΛΑΚΟΣ 


Υπ. Εσωτερικών, Δημόσιας 
Διοίκησης και 
Αποκέντρωσης 
Β. ΒΑΛΑΣΟΠΟΥΛΟΣ 


♦ 


Αριθ.2/35858/0022 (3) 

Καθιέρωση υπερωριακής απασχόλησης για ιδιωτικού δι¬ 
καίου αορίστου χρόνου προσωπικό της Εθνικής Πινα¬ 
κοθήκης - Μουσείου Αλεξάνδρου Σούτζου. 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1079/80 «Περί Οργανισμού και λειτουργίας 
Εθνικής Πινακοθήκης και Μουσείο Αλεξάνδρου Σού¬ 
τζου». 

β) Του άρθρου 15 του Ν. 2592/98 (ΦΕΚ 58/Α/98) «Ανα¬ 
προσαρμογή συντάξεων πολιτικών συνταξιούχων, του 
Δημοσίου κ.λ.π.», με το οποίο αντικαθίστανται οι διατά¬ 
ξεις του άρθρου 18, του Ν. 2470/97, που αφορούν στην 
υπερωριακή εργασία. 

γ) Του Π.Δ. 748/66 για την κωδικοποίηση, κατάργηση, 
τροποποίηση και συμπλήρωση διατάξεων της κείμενης 
νομοθεσίας, περί της εβδομαδιαίας και Κυριακής ανα- 
παύσεως και ημερών αργίας. 

δ) Του άρθρου 21, παρ. 3του Ν. 1515/97 «Άσκηση επαγ¬ 
γέλματος Λογιστή, Φοροτεχνικού, λειτουργία Σ.Ο.Ε. και 
άλλες διατάξεις». 

2) Την 1100383/1330/Α0006/31 .10.2001 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών» 
(ΦΕΚ 1485/Β). 

3. Την 2/80345/004/8.11.99 κοινή απόφαση «Μεταβίβα¬ 
ση εξουσίας υπογραφής», σύμφωνα με το άρθρο 7, παρ. 
1 του Ν. 1943/91». 

4. Τα 369/10.2.2003 και 995/2.5.2003 έγγραφατης Εθνι¬ 
κής Πινακοθήκης - Μουσείου Αλεξάνδρου Σούτζου, μετά 
οποία ζητείται η έγκριση για υπερωριακή απασχόληση, 
επτά (7) υπαλλήλων με σχέση εργασίας ιδιωτικού δικαίου 
αορίστου χρόνου για το έτος 2003 καθώς και το γεγονός 
ότι η κατά τα ανωτέρω απασχόληση των υπαλλήλων αυ¬ 
τών, καθίσταται επιτακτική, επειδή παράλληλα με τις μό¬ 
νιμες συλλογές του Μουσείου, πρόκειται να γίνουν και άλ¬ 
λες τρεις εκθέσεις μέχρι το τέλος του έτους 2003. 

5. Το 3359/20.5.2003 έγγραφο του Υπουργείου Εργα¬ 
σίας, που αφορά στην έγκριση, υπερωριακής απασχόλη¬ 
σης, επτά (7) συμβασιούχων υπαλλήλων της Εθνικής Πι¬ 
νακοθήκης - Μουσείο Αλέξανδρου Σούτζου. 

6. Το γεγονός ότι από την εφαρμογή της παρούσας, 
προκαλείται δαπάνη ύψους: 3.096,00 ευρώ, η οποία θα 
βαρύνει τον προϋπολογισμό του Υπουργείου Πολιτισμού 
(ΚΑΕ: 02000/0261), αποφασίζουμε: 

1. Εγκρίνουμε για το έτος 2003 την υπερωριακή εργα¬ 
σία εκατόν είκοσι ωρών (120) για τον καθένα πέραν του 
υποχρεωτικού κατά μήνα ωραρίου εργασίας, για έπα (7) 
υπαλλήλους με σχέση εργασίας ιδιωτικού δικαίου αορί¬ 
στου χρόνου της Εθνικής Πινακοθήκης και Μουσείου Αλέ¬ 
ξανδρου Σούτζου, καθότι παράλληλα με τις μόνιμες συλ¬ 
λογές του Μουσείου, πρόκειται να γίνουν και άλλες τρεις 
εκθέσεις μέχρι το τέλος του έτους 2003, στα πλαίσια της 
Πολιτιστικής Ολυμπιάδας. 

Αρμόδια για τη διαπίστωση πραγματικής παροχής της 
κατάτα ανωτέρω εργασίας, καθίσταται η Διευθύντρια της 
Εθνικής Πινακοθήκης Μουσείου Αλέξανδρου Σούτζου 2. 

2. Η δαπάνη που θα προκύψει από τις ανωτέρω αποζη¬ 
μιώσεις ύψους 3.096.00 ευρώ, θα καλυφθεί από τον προ¬ 
ϋπολογισμό της Εθνικής Πινακοθήκης και Μουσείου Αλε¬ 
ξάνδρου Σούτζου (ΚΑΕ: 02000/0261). 

3. Η απόφαση αυτή ισχύει ένα μήνα πριν από τη δημοσί¬ 
ευσή της στην Εφημερίδα της Κυβερνήσεως, και μέχρι 
31.12.2003. 

Η απόφαση αυτή να δημοσιευθεί την Εφημερίδα της 
Κυβερνήσεως. 

Αθήνα, 22 Ιουλίου 2003 
Οι Γ ενικοί Γ ραμματείς 

Δημοσ/κής Πολιτικής Υπ. Πολιτισμού 

Υπ. Οικονομίας και 
Οικονομικών 

I. ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 


Αριθ. 15036/711 (4) 

Καθορισμός ποσοστού κράτησης υπέρ Επικουρικού Τα¬ 
μείου Υπαλλήλων Πυροσβεστικού Σώματος (Ε.Τ.Υ.Π.Σ) 
για ημερήσια αποζημίωση εξωτερικού και επίδομα αλ¬ 
λοδαπής του Ν. 2685/1999. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

1.1. Το άρθρο 6 του Ν.Δ. 2492/1953 (ΦΕΚ 201 τ.Α/ 
3.8.1953) «Περί συστάσεως Επικουρικού Ταμείου Υπαλ¬ 
λήλων Πυροσβεστικού Σώματος (Ε.Τ.Υ.Π.Σ.)». 

1.2. Του Ν. 2685 (ΦΕΚ35τ.Α'/18.2.1999) «Περί δαπανών 
μετακίνης προσωπικού του Δημοσίου με εντολή Υπουρ¬ 
γού εντός και εκτός Επικράτειας. 

1.3. Το άρθρο 11 του Ν.3103 (ΦΕΚ 23 τ. Α/29.1.2003) 
«Περί εκδόσεων διαβατηρίων από την Ελληνική Αστυνο¬ 
μία και άλλες διατάξεις». 

2. Τις Αποφάσεις: 

2.1. Την 7004/3/33 από 13.5.2003 (ΦΕΚ 597 τ.Β' 
14.5.2003 ) κοινή του Πρωθυπουργού και Υπουργού Δη¬ 
μόσιας Τάξης σχετικά με ανάθεση αρμοδιοτήτων στον 
Υφυπουργό Δημόσιας Τάξης. 

2.2. Την 80088 από 31.10.2001 (ΦΕΚ 1485 τ.Β’) κοινή 
Απόφαση του Πρωθυπουργού και του Υπουργού Εργα¬ 
σίας & Κοινωνικών Ασφαλίσεων σχετικά με ανάθεση αρ¬ 
μοδιοτήτων στους Υφυπουργούς Εργασίας και Κοινω¬ 
νικών Ασφαλίσεων. 

3. Την ανάγκη εκδόσεως της κοινής υπουργικής από¬ 
φασης για το καθορισμό των ποσοστών κράτησης υπέρ 
Ε.Τ.Υ.Π.Σ. σύμφωνα μετο άρθρο 11 του Ν. 3103 (ΦΕΚ23 
τ. Α/29.1.2003. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε το ποσοστό κράτησης υπέρ Ε.Τ.Υ.Π.Σ. σε 
5% σύμφωνα με το άρθρο 11 του Ν.3103 (ΦΕΚ 23 
τ.Α'/29.1.2003), για το επίδομα αλλοδαπής και κάθε ημε¬ 
ρήσια αποζημίωση εξωτερικού που χορηγείται σύμφωνα 
μετο Ν. 2685/1999 (ΦΕΚ35Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2003 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΔΗΜΟΣΙΑΣ ΤΑΞΗΣ 

ΑΣΦΑΛΙΣΕΩΝ 

ΡΟΒΕΡΤΟΣ ΣΠΥΡΟΠΟΥΛΟΣ ΠΑΝΤΕΛΗΣ ΤΣΕΡΤΙΚΙΔΗΣ 
-♦- 

(5) 

Πολιτογράφηση Αλλογενών Αλλοδαπών, ΤΣΑΚΙΡ 
ΓΚΙΟΥΛΕΡ - ΕΛΕΝΗΣ του ΚΑΣΙΜ κ.λ.π. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1.- Με την Φ. 20467/8254/30.6.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 10.12.1991 αίτηση πολιτογράφησης της 
αλλογενούς αλλοδαπής ΤΣΑΚΙΡ ΓΚΙΟΥΛΕΡ - ΕΛΕΝΗΣ του 
ΚΑΣΙΜ, για την απόκτηση της Ελληνικής ιθαγένειας. 

2. Με την Φ. 37595/9780/30.6.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 30.10.1997 αίτηση πολιτογράφησης του 
αλλογενούς αλλοδαπού ΝΤΟΛΜΑΖΙΑΝ ΚΙΜΙΚ- ΕΛΕΥΘΕ¬ 
ΡΙΟΥ του Σ Ο Υ Ρ Ε Ν, για την απόκτηση της Ελληνικής 
ιθαγένειας. 

3. - Με την Φ. 39040/11469/30.6.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνεται 
δεκτή η από 28.4.94 αίτηση πολιτογράφησης της αλλογε¬ 
νούς αλλοδαπής ΧΙΜΕΝΕΣ ΑΖΟΥΡ ΕΡΛΙΝΤΑτου ΜΑΡΣΕ- 
ΛΙΝΟ, για την απόκτηση της Ελληνικής ιθαγένειας. 

4. - Μετην Φ. 48268/10467/30.6.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 10.1.2001 αίτηση πολιγράφησης της αλ¬ 
λογενούς αλλοδαπής ΒΕΝΣΕΡΣΚΑ ΑΝΝΑ ΓΚΡΑΖΙΝΑτου 
ΓΚΕΡΑΡΝΤ Γ I Α Ν, για την απόκτηση της Ελληνικής ιθα¬ 
γένειας. 

5. - Με την Φ. 52904/7961/30.6.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 15.3.1999 αίτηση πολ/γράφησης του αλ¬ 
λογενούς αλλοδαπού ΧΑΡΜΠΟΥΤ ΧΑΛΙΝΤ - ΜΙΧΑΗΛ του 
Μουσταφα, για την απόκτηση της Ελληνικής ιθαγένειας. 

6. - Μετην Φ. 57640/7163/30.6.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, α) γί¬ 
νεται δεκτή η από 19.6.1997 αίτηση πολ/γράφησης της 
αλλογενούς αλλοδαπής Ν ΤI Μ ΙΤΡΟΒΑ ΜΠΟΖΙΝΤΑΡΑ 
του ΤΣΑΒΝΤΑΡ, για την απόκτηση της Ελληνικής ιθαγέ¬ 
νειας και β) εγκρίνεται η αλλαγή του επωνύμου της από 
"ΝΤΙΜΙΤΡΟΒΑ" σε «ΔΗΜΗΤΡΙΟΥ» και του κυρίου ονόμα¬ 
τος της από "ΜΠΟΖΙΝΤΑΡΑ" σε «ΘΕΟΔΩΡΑ». 

7. - Με την Φ. 61628/8492/2.7.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, α) γί¬ 
νεται δεκτή η από 3.2.1998 αίτηση πολ/γράφησης της αλ¬ 
λογενούς αλλοδαπής ΠΕΤΡΟΒΑ ΙΟΡΝΤΑΝΚΑ του ΖΑ- 
ΠΡΙΝ, για την απόκτηση της Ελληνικής ιθαγένειας και β) 
εγκρίνεται η αλλαγή του κυρίου ονόματος της από «ΙΟΡ¬ 
ΝΤΑΝΚΑ» σε 11 ΙΟΡΔΑΝΑ". 

8. - ΜετηνΦ. 67871/12598/30.6.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνεται 
δεκτή η από 1.12.1998 αίτηση πολ/γράφησης της αλλογε¬ 
νούς αλλοδαπής ΜΟΡΑ ΦΙΟΡ ΝΤ’ ΑΛΙΖΑ ΓΕΩΡΓΙΑΣ της 
ΡΑΜΟΝΑ, για την απόκτηση της Ελληνικής ιθαγένειας. 

9. - ΜετηνΦ. 71211/8149/30.6.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 27.4.1999 αίτηση πολ/γράφησης της αλ¬ 
λογενούς αλλοδαπής ΒΙΝΤΑΛΑΛΒΑΡΕΖΤΖΕΣΙΚΑ ΝΤΕ ΠΙ- 
ΛΑΡ του ΜΙΓΚΕΛ ΑΛΜΠΕΡΤΟ, για την απόκτηση της 
Ελληνικής ιθαγένειας. 

10. - Με την Φ. 72583/11495/30.6.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 20.7.1999 αίτηση πολιτογράφησης της 
αλλογενούς αλλοδαπής ΜΑΤΣΙΑΝ ΛΙΛΙΑΝΑ - ΝΤΟΛΙΝΑ 
του ΓΚΕΟΡΓΚΕ, για την απόκτηση της Ελληνικής ιθαγέ¬ 
νειας. 

11. - Με την Φ. 87577/13223/30.6.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 18.2.2003 αίτηση πολιτογράφησης του 
αλλογενούς αλλοδαπού ΕΛ. ΜΠΑΤΤΑ ΜΩΧΑΜΕΝΤ του 
ΑΜΠΝΤΕΛ- ΡΑΟΥΦ, για την απόκτηση της Ελληνικής ιθα¬ 
γένειας. 

12. - Με την Φ. 91028/10502/30.6.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 


νεται δεκτή η από 19.10.2000 αίτηση πολιτογράφησης 
του αλλογενούς αλλοδαπού ΤΣΙΤΣΟΥΑ ΜΑΛΧΑΖτου ΤΑ- 
ΤΑΤΣΙ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 

-Φ- 

Αριθ.24560 (6) 

Εγκατάσταση και λειτουργία ηλεκτρονικού συστήματος 
εποπτείας αθλητικών εγκαταστάσεων. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ- ΠΟΛΙΤΙΣΜΟΥ - ΔΗΜΟΣΙΑΣ ΤΑΞΗΣ 

Έχοντας υπόψη: 

α) τις διατάξεις του Α.Ν.397/68 "περί επανασυστάσεως 
της Γ ενικής Γ ραμματείας Αθλητισμού και των αρμοδιοτή¬ 
των αυτής" 

β) τις διατάξεις του Ν. 1558/1985 (ΦΕΚ 137 Α') "Κυβέρ¬ 
νηση και Κυβερνητικά Όργανα" 
γ) τις διατάξεις του Ν. 2725/1999 (ΦΕΚ 121 Α') "Ερασι¬ 
τεχνικός και επαγγελματικός Αθλητισμός και άλλες δια¬ 
τάξεις" και ιδίως της παραγράφου 6, εδάφια α και β του 
άρθρου 41 Ε, το οποίο προστέθηκε με το άρθρο 6 του 
Ν.3057/2003 (ΦΕΚ 239 Α') "Τροποποίηση και συμπλήρω¬ 
ση του Ν. 2725/1999 "Ρύθμιση θεμάτων Υπουργείου Πο¬ 
λιτισμού και άλλες διατάξεις". 

δ) τις διατάξεις του άρθρου 9β του Συντάγματος και 5α 
του Ν. 2472/1997 (ΦΕΚ50 Α') "Προστασίατου ατόμου από 
την επεξεργασία δεδομένων προσωπικού χαρακτήρα" 
ε) την 25140/4.9.2002 (ΦΕΚ 1156/Β/5.9.2002) κοινή 
απόφαση του Πρωθυπουργού και του Υπουργού Πολιτι¬ 
σμού "περί ανάθεσης αρμοδιοτήτων στον Υφυπουργό 
Πολιτισμού Γεώργιο Λιάνη". 

στ) την απόφαση 1122/7.9.2000 της Αρχής Προστασίας 
Δεδομένων Προσωπικού Χαρακτήρα (ΦΕΚ 1234, Β') 
"Οδηγία για τα κλειστά κυκλώματα τηλεόρασης" 
ζ) το έγγραφο με 500/10.4.2003 της Αρχής Προστασίας 
Δεδομένων Προσωπικού Χαρακτήρα, με το οποίο ορίστη¬ 
κε εκπρόσωπος της Αρχής στην Επιτροπή σύνταξης της 
κοινής υπουργικής απόφασης. 

η) τη σημασία του αθλητισμού ως κοινωνικής δραστη¬ 
ριότητας και τη συνταγματική επιταγή για τον εποπτικό 
και διαφυλακτικό ρόλο της Πολιτείας (άρθρο 16 παρ. 9 
του Συντάγματος). 

θ) το γεγονός ότι από την απόφαση αυτή προκαλούνται 
δαπάνες οι οποίες βαρύνουν τους ιδιοκτήτες των αθλητι¬ 
κών εγκαταστάσεων, σύμφωνα με την παρ. 5 του άρθρου 
41Ε του Ν. 2725/1999, όπως αυτό προστέθηκε με το άρ¬ 
θρο 6 του Ν. 3057/2003 και άρα η έκδοση της απόφασης 
δεν συνεπάγεται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Άρθρο Ιο 

Αντικείμενο ρύθμισης 

Για την πρόληψη και αντιμετώπιση πράξεων βίας και εν 
γένει αξιόποινων πράξεων με αφορμή αθλητικές συνα¬ 
ντήσεις ποδοσφαίρου, καλαθοσφαίρισης ή πετοσφαίρι- 
σης, της ανώτατης κατηγορίας εθνικού πρωταθλήματος, 
εγκαθίστανται και λειτουργούν τα ηλεκτρονικά συστήμα¬ 
τα που περιγράφονται στην παρούσα απόφαση, με σκοπό 
την εποπτεία των χώρων αθλητικών εγκαταστάσεων, κα¬ 
τά τη διεξαγωγή των παραπάνω αθλητικών συναντήσεων, 

καθώς και των προσώπων που ευρίσκονται στις εγκατα¬ 
στάσεις αυτές. 

Άρθρο 2ο 

Εποπτευόμενοι χώροι 

1. Οι χώροι που εποπτεύονται είναι: ο αγωνιστικός χώ¬ 
ρος, οι κερκίδες, οι διάδρομοι των αποδυτηρίων, ο αμέ¬ 
σως εξωτερικά περιβάλλων χώρος, οι βοηθητικές εγκα¬ 
ταστάσεις (όπως βοηθητικά γήπεδα, χώροι αναψυχής 
κ.ά.), οι εγγύς της αθλητικής εγκατάστασης χώροι προ¬ 
σέγγισης των θεατών προς την αθλητική εγκατάσταση 
και οι χώροι στάθμευσης των αυτοκινήτων. 

2. Δεν εποπτεύονται οι χώροι της εισόδου και του εσω¬ 
τερικού των ιατρείων και των αποχωρητηρίων, τα αποδυ¬ 
τήρια των αθλητών και των διαιτητών, τα γραφεία και κά¬ 
θε κλειστός χώρος στον οποίο δεν υπάρχει δημόσια πρό¬ 
σβαση. 

Άρθρο 3ο 

Ηλεκτρονικό Σύστημα Εποπτείας 
Τεχνικές προδιαγραφές 

1. Το ηλεκτρονικό σύστημα εποπτείας θα είναι ψηφια¬ 
κής τεχνολογίας και θα αποτελείται από κατάλληλο για 
κάθε αθλητική εγκατάσταση και ανάλογο με τις μορφο- 
λογικές και χωροταξικές ιδιαιτερότητες της κάθε αθλητι¬ 
κής εγκατάστασης αριθμό έγχρωμων, αυτόματων και 
υψηλής ευκρίνειας εικονοληπτών (κάμερες) και αντίστοι¬ 
χο αριθμό παρακολουθητών εικόνας (μόνιτορ), έτσι ώστε 
να επιτυγχάνεται η συνολική κατόπτευση των περιγρα- 
φόμενων στην παράγραφο 1 του άρθρου 2 χώρων. 

2. Οι εικονολήπτες θα είναι τηλεχειριζόμενοι, θα τοπο¬ 
θετούνται μέσα σε ειδικά κουβούκλια για να προστατεύο¬ 
νται από τις καιρικές συνθήκες και τις υπαίτιες φθορές και 
να εξασφαλίζονται οι συνθήκες λειτουργίας τους (θερμο¬ 
κρασία, υγρασία), το δε σύστημα στήριξής τους θα είναι 
αφενός μη προσεγγίσιμο από τους θεατές και αφετέρου 
ικανής ακαμψίας, ώστε να εξασφαλίζεται η αναγκαία στα¬ 
θερότητα των εικονοληπτών. 

3. Οι εικονολήπτες που καλύπτουν τις κερκίδες, τον 
αγωνιστικό χώρο, τον αμέσως εξωτερικά περιβάλλοντα 
χώρο και τους χώρους των θεατών προς την αθλητική 
εγκατάσταση θα είναι περιστρεφόμενοι, εφοδιασμένοι με 
οπτικό σύστημα αυτόματης εστίασης, αυτόματο διά¬ 
φραγμα και μεταβαλλόμενης εστιακής απόστασης 
(ζοοπι), η οποία στη μέγιστη μεγέθυνση θα εξασφαλίζει 
τη δυνατότητα εξατομίκευσης προσώπων, στη δε ελάχι¬ 
στη - και σε συνδυασμό με το πλήθος των εικονοληπτών - 
θα εξασφαλίζει την κάλυψη του συνόλου των χώρων αυ¬ 
τών. Στους βοηθητικούς χώρους η κάλυψη της απαίτησης 
της εξατομίκευσης και συνολικής κατόπτευσης μπορεί να 
γίνεται και με άλλου τύπου κάμερες. 

4 Το σύστημα θα συμπληρώνεται με εγκατάσταση λή¬ 
ψης, καταγραφής και αποθήκευσης - σε ψηφιακή μορφή - 
του ήχου, καθ’ όλη τη διάρκεια λειτουργίας του περιγρα- 
φόμενου στο άρθρο 4 Κέντρου Ελέγχου. 

5. Οι εικονολήπτες θα τηλεχειρίζονται μέσω κατάλλη¬ 
λων συσκευών από το κέντρο ελέγχου, έτσι ώστε να εξα¬ 
σφαλίζεται η παρακολούθηση του συνόλου των θεατών 
και των λοιπών προβλεπόμενων χώρων. 

6. Για κάθε εικονολήπτη θα υπάρχει αντίστοιχος παρα- 
κολουθητής, η εικόνα δε οποιουδήποτε εξ αυτών, κατά 
κρίση, θα μπορεί να μεταφέρεται σε ιδιαίτερο παρακο- 
λουθητή μεγαλύτερων διαστάσεων, να καταγράφεται και 


να αποθηκεύεται σε ψηφιακή μορφή, να εκτυπώνεται αμέ¬ 
σως με υψηλή ευκρίνεια και να μεταφέρεται σε πραγματι¬ 
κό χρόνο από τους αγωνιστικούς χώρους Αθηνών και 
Θεσσαλονίκης στη ΓΑΔΑ και ΓΑΔΘ. 

7. Το σύστημα θα έχει τη δυνατότητα να δέχεται σήμα 
(εικόνας και ήχου) και από κινητή ή φορητή ασύρματη κά¬ 
μερα της Ελληνικής Αστυνομίας. 

Άρθρο 4ο 
Κέντρο Ελέγχου 

1 .Όλα τα σήματα από τους εικονολήπτες θα μεταφέρο- 
νται σε κλειστό κέντρο ελέγχου, που θα βρίσκεται σε κα¬ 
τάλληλο σημείο των κερκίδων, ώστε να έχει άμεση οπτική 
επαφή με τον αγωνιστικό χώρο και τις κερκίδες και θα 
γειτνιάζει ή θα συστεγάζεται με το κέντρο επιχειρήσεων 
της Ελληνικής Αστυνομίας. 

2. Δυνατότητα πρόσβασης στο οίκημα του κέντρου 
ελέγχου έχουν μόνο οι χειριστές της Ελληνικής Αστυνο¬ 
μίας και τα ειδικά εξουσιοδοτημένα από αυτήν άτομα. 

3. Το Κέντρο Ελέγχου πρέπει να έχει τις κατάλληλες 
διαστάσεις και την κατάλληλη διαμόρφωση, να είναι κλι¬ 
ματιζόμενο και να έχει τη δυνατότητα φιλοξενίας τουλά¬ 
χιστον τριών (3) καθήμενων ατόμων. 

4 Η είσοδος στο Κέντρο Ελέγχου θα πρέπει να ελέγχε¬ 
ται με κατάλληλο ηλεκτρονικό σύστημα. 

Άρθρο 5ο 

Ενημέρωση εποπτευομένων προσώπων 

1. Σε εμφανή σημεία και στους εποπτευόμενους χώ¬ 
ρους στους οποίους προσέρχονται ή παραμένουν φίλα¬ 
θλοι ή οχήματα, με δαπάνες και ευθύνη του ιδιοκτήτη της 
αθλητικής εγκατάστασης, τοποθετούνται ή αναρτώνται - 
σε συνεννόηση με την αρμόδια Αστυνομική Αρχή- ευδιά¬ 
κριτες πινακίδες στην Ελληνική και Αγγλική γλώσσα, στις 
οποίες αναγράφεται ότι ο συγκεκριμένος χώρος επο¬ 
πτεύεται ηλεκτρονικά από την Ελληνική Αστυνομία για 
την πρόληψη και την αντιμετώπιση πράξεων βίας και εν 
γένει ποινικών αδικημάτων. 

2. Με ευθύνη της οικείας διοργανώτριας Αρχής, οι φί¬ 
λαθλοι ενημερώνονται από τα μεγάφωνα, πριν από την 
έναρξη κάθε αθλητικής συνάντησης, για την ύπαρξη και 
λειτουργία του συστήματος ηλεκτρονικής εποπτείας. 

3. Ο επικεφαλής Αξιωματικός της Ελληνικής Αστυνο¬ 
μίας ο οποίος είναι υπεύθυνος για την τήρηση των μέτρων 
τάξης και ασφάλειας στην αθλητική εγκατάσταση μερι¬ 
μνά και ελέγχει για την τήρηση όλων των ανωτέρω. 

4. Πριν απάτην έναρξη λειτουργίας του συστήματος σε 
κάθε αθλητική εγκατάσταση, η κατά τόπο αρμόδια Αστυ¬ 
νομική Αρχή ανακοινώνει δια του Τύπου την έναρξη της 
λειτουργίας αυτής. Στην ανακοίνωση αυτή ορίζεται εκτός 
των άλλων και ότιτο δικαίωμα αντίρρησης και πρόσβασης 
που προβλέπεται στο νόμο 2472/97 ασκείται στο οικείο 
Αστυνομικό Τμήμα. 

Άρθρο 6ο 

Λειτουργία του Ηλεκτρονικού Συστήματος 

1. Η χρήση και η λειτουργία των ηλεκτρονικών συστη¬ 
μάτων εποπτείας ανήκει αποκλειστικά στην Ελληνική 
Αστυνομία, η οποία έχει τις υποχρεώσεις του υπεύθυνου 
επεξεργασίας, σύμφωνα με το Ν. 2472/1997. 

2. Πριν την έναρξη κάθε αγωνιστικής περιόδου ο οικεί¬ 
ος Διευθυντής της Διεύθυνσης Αστυνομίας ή Αστυνομι¬ 
κής Διεύθυνσης, ορίζει με διαταγή του για όλη την αγωνι- 

στική περίοδο τους εξειδικευμένους αστυνομικούς οι 
οποίοι θα χειρίζονται και θα λειτουργούν το ηλεκτρονικό 
σύστημα σύμφωνα με τις οδηγίες του αστυνομικού της 
παραγράφου 3 του άρθρου 5 της παρούσας. 

3. Χρόνος λειτουργίας του συστήματος είναι ο οριζόμε¬ 
νος κάθε φορά απάτην αρμόδια Αστυνομική αρχή χρόνος 
μεταξύ της έναρξης και της λήξης των μέτρων τάξης και 
ασφάλειας για την κάθε αθλητική συνάντηση. 

4. Ο ιδιοκτήτης της αθλητικής εγκατάστασης οφείλει 
τουλάχιστον τρεις (3) ημέρες πριν την διεξαγωγή της 
αθλητικής συνάντησης να έχει αποκαταστήσει οποιαδή¬ 
ποτε βλάβη η δυσλειτουργία του συστήματος και να διευ¬ 
κολύνει τον έλεγχο καλής λειτουργίας του από τους αρ¬ 
μόδιους της Ελληνικής Αστυνομίας, οποιαδήποτε στιγμή 
του ζητηθεί. 

5. Δύο (2) ημέρες πριν την έναρξη της αθλητικής εκδή¬ 
λωσης το Αστυνομικό Τμήμα στην εδαφική αρμοδιότητα 
του οποίου υπάγεται η αθλητική εγκατάσταση μαζί με 
τους εξειδικευμένους αστυνομικούς που έχουν οριστεί 
σύμφωνα με τη διαδικασία της παραγράφου 2 του παρό¬ 
ντος άρθρου, προβαίνει στον έλεγχο και επιθεώρηση κα¬ 
λής λειτουργίας του ηλεκτρονικού συστήματος και του 
κέντρου ελέγχου της εν λόγω αθλητικής εγκατάστασης 
μετά το πέρας του οποίου συντάσσεται σχετική έκθεση. 
Εφόσον από την έκθεση αυτή προκύπτει αδυναμία λει¬ 
τουργίας του όλου συστήματος ο οικείος Αστυνομικό Δι¬ 
ευθυντής της Διεύθυνσης Αστυνομίας ή Αστυνομικής Δι¬ 
εύθυνσης εισηγείται στον Υπουργό Πολιτισμού την απα¬ 
γόρευση τέλεσης της αθλητικής συνάντησης. 

Άρθρο 7ο 

Διαχείριση Δεδομένων 

1 .Τα δεδομένα, τα οποία έχουν καταγραφεί, αποθηκευ¬ 
τεί, και αναπαραχθεί με οποιοδήποτε τρόπο, τηρούνται 
και φυλάσσονται από το οικείο Αστυνομικό Τμήμα στην 
αρμοδιότητα του οποίου υπάγεται η συγκεκριμένη αθλη¬ 
τική εγκατάσταση, σε ειδικά προς τούτο διαμορφωμένο 
και φυλασσόμενο χώρο. 

2. Εάν κατά τη διεξαγωγή της αθλητικής συνάντησης 
δεν έχουν προκύψει ενδείξεις πράξεων βίας και τέλεσης 
ποινικών αδικημάτων, το υλικό καταστρέφεται με σχετικό 
πρωτόκολλο, μετά την πάροδο τριμήνου από την ημερο¬ 
μηνία διεξαγωγής της αθλητικής συνάντησης. 

3. Στις περιπτώσεις που έχουν καταγραφεί ενδείξεις 
βίας και αξιόποινων πράξεων, τα αποθηκευμένα δεδομέ¬ 
να διαβιβάζονται από το αρμόδιο Αστυνομικό Τμήμα στο 
οικείο πειθαρχικό όργανο και, με τη σχετική δικογραφία, 
ως προανακριτικό υλικό, στην αρμόδια Εισαγγελική ή 
Ανακριτική Αρχή, σύμφωνα με τις οικείες διατάξεις. 

Άρθρο 8ο 

Έλεγχος Τεχνικών Προδιαγραφών και 
Έλεγχος Συστήματος 

1. Οι τεχνικές προδιαγραφές του συστήματος της κάθε 
αθλητικής εγκατάστασης υπόκειται σε έγκριση, πριν από 
την εγκατάσταση του συστήματος, από τη Γενική Γραμ¬ 
ματεία Αθλητισμού. 

2. Ο έλεγχος της ύπαρξης και λειτουργίας του ηλε¬ 
κτρονικού συστήματος εποπτείας στις επιμέρους αθλητι¬ 
κές εγκαταστάσεις γίνεται από την επιτροπή του άρθρου 
56α του Ν. 2725/99 όπως ισχύει, στο πλαίσιο της διαδικα¬ 
σίας ελέγχου της αθλητικής εγκατάστασης για την έκδο¬ 
ση της προβλεπόμενης άδειας λειτουργίας, με την επιφύ¬ 


λαξη πάντοτε της περίπτωσης η' της παραγράφου 1 του 
άρθρου 19 του Ν.2472/1997. 

Άρθρο 9ο 

Γνωστοποίηση δεδομένων στη ΔΕΑΒ 

1. Τα δεδομένα τα οποία προκύπτουν από τη λειτουργία 
του συστήματος γνωστοποιούνται - ύστερα από αίτηση - 
απάτην Ελληνική Αστυνομία στη Διαρκή Επιτροπή για την 
αντιμετώπιση της Βίας (ΔΕΑΒ), καθόσον είναι απαραίτη¬ 
το για την άσκηση του έργου της, όπως προβλέπεται στην 
παρ. 3 αρθρ. 41 ατου Ν.2725/99, όπως ισχύει. Τα συναφή 
με πράξεις βίας διαβιβαζόμενα προσωπικά δεδομένα δια¬ 
τηρούνται από τη ΔΕΑΒ σε αντίγραφο αρχείου για τις 
ανάγκες τις επίτευξης του επί μέρους έργου της και για 
χρονικό διάστημα όχι πέραν των δεκαπέντε (15) ημερών. 

2. Τα αποθηκευμένα δεδομένα και το αναφερόμενο αρ¬ 
χείο, μετά την πάροδο των δεκαπέντε (15) ημερών, κατα- 
στρέφονται και συντάσσεται σχετικό πρακτικό. 

3. Η ΔΕΑΒ δύναται να διατηρήσει τα δεδομένα για ιστο¬ 
ρικούς, επιστημονικούς ή στατιστικούς σκοπούς. 

4. Στον εσωτερικό κανονισμό λειτουργίας της ΔΕΑΒ πε- 
ριγράφονται τα ειδικότερα μέτρα ασφαλείας των δεδο¬ 
μένων για όσο διάστημα διατηρούνται αυτά, η πρόσβαση 
στο χώρο αποθήκευσης, καθώς και το εξειδικευμένο προ¬ 
σωπικό που χειρίζεται το αρχείο. 

Άρθρο 10ο 

Έναρξη εφαρμογής - Μεταβατικές διατάξεις 

1. Ως ημερομηνία, μετά την πάροδο της οποίας απαγο¬ 
ρεύεται η διεξαγωγή αθλητικής συνάντησης του άρθρου 
1 της παρούσας απόφασης σε αθλητική εγκατάσταση 
που δεν διαθέτει τα προβλεπόμενα ηλεκτρονικά συστή¬ 
ματα, ορίζεται η 31η Δεκεμβρίου 2003. 

2. Σε όσες από τις αθλητικές εγκαταστάσεις της προη¬ 
γούμενης παραγράφου τοποθετείται και λειτουργεί ανά¬ 
λογο σύστημα για τις ανάγκες των Ολυμπιακών Αγώνων 
του 2004 και σύμφωνα με τις προδιαγραφές ασφαλείας 
των Αγώνων, ως ημερομηνία, μετά την πάροδο της οποί¬ 
ας απαγορεύεται η διεξαγωγή αθλητικής συνάντησης λό¬ 
γω της απουσίας των προβλεπομένων από την παρούσα 
απόφαση ηλεκτρονικών συστημάτων, ορίζεται η 31η Δε¬ 
κεμβρίου 2004. Στο μεταξύ μπορούν να χρησιμοποιού¬ 
νται συστήματα εγκατεστημένα για Ολυμπιακή χρήση, με 
ανάλογη εφαρμογή των σχετικών διατάξεων της παρού¬ 
σας και υπό τις ίδιες εγκρίσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 24 Ιουλίου 2003 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΥΦΥΠ. ΠΟΛΙΤΙΣΜΟΥ 

ΦΙΛΙΠΠΟΣ ΠΕΤΣΑΛΝΙΚΟΣ ΓΕΩΡΓΙΟΣ ΛΙΑΝΗΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ 
-Φ- 

Αριθ.οικ.2214 (7) 

Μεταβίβαση αρμοδιότητας έκδοσης απόφασης της παρα¬ 
γράφου 2βτου άρθρου 9της κοινής υπουργικής απόφα¬ 
σης Η.Π. 11014/703/Φ 104/2003 (ΦΕΚ332Β/20.3.2003). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν.2503/97 «Διοίκηση, οργάνωση, 

στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Του Ν. 2647/98 « Μεταβίβαση αρμοδιοτήτων στις Πε¬ 
ριφέρειες και τις Αυτοδιοικήσεις και άλλες Διατάξεις 
«(ΦΕΚ 237/Α/98) όπως τροποποιήθηκε. 

3. Την ανάγκη απλούστευσης διαδικασιών, κατά την 
άσκηση αρμοδιοτήτων και με σκοπό την ταχεία διεκπε¬ 
ραίωση των υποθέσεων και εξασφάλιση εύρυθμης και 
αποδοτικής λειτουργίας των υπηρεσιώντης Περιφέρειας 
Ανατολικής Μακεδονίας - Θράκης. 

4. Την απόφασή μας 208/21.1.2002 (ΦΕΚ 128/Β/2002 
μεταφορά αρμοδιοτήτωντου Γ ενικού Γ ραμματέατης Πε¬ 
ριφέρειας Α.Μ.Θ. στο Γ ενικό Δ/ντή. 

δ.Τηνκοινή υπουργική απόφαση Η.Π. 11014/703/ Φ104/ 
2003 (ΦΕΚ 332 Β/20.3.2003) «Διαδικασία Π.Π.Ε.Α. & 
Ε. Π. Ο., σύμφωνα με το άρθρο 4 του Ν. 1650/86 όπως αντι- 
καταστάθηκε μετο αρθ. 2του Ν. 3010/2002». 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Μεταβιβάζουμε στην Διευθύντρια Περιβάλλοντος & 
Χωροταξίας της Περιφέρειας Ανατολικής Μακεδονίας & 
Θράκης, την αρμοδιότητα έκδοσης της απόφασης που 
προβλέπεται από την παράγραφο 2β του άρθρου 9 της 
κοινής υπουργικής απόφασης Η.Π. 11014/703/Φ 104/ 
2003 (ΦΕΚ 332 Β/20.3.2003), για τα έργα της 3ης Υποκα¬ 
τηγορίας της κοινής υπουργικής απόφασης Η.Π. 
15393/2332/5.8.2002 ( ΦΕΚ 1022 Β/02) «Κατάταξη δημο¬ 
σίων και ιδιωτικών έργων και δραστηριοτήτων σε κατηγο¬ 
ρίες σύμφωνα με το άρθρο 3 του Ν. 1650/86 όπως αντι- 
καταστάθηκε μετο άρθρο 1 του Ν. 3010». 

Η μεταβίβαση των αρμοδιοτήτων στην προϊσταμένη της 
ανωτέρω Δ/νσεως ισχύει και για τον νόμιμο αναπληρωτή 
σε περίπτωση έλλειψης, απουσίας της ή κωλύματος της. 

Η αναπλήρωση των προϊσταμένων γίνεται σύμφωνα με 
τις διατάξεις του άρθρου 97 του Ν. 2683/99. 


Όλες οι αρμοδιότητες που δεν μεταβιβάζονται ή δενπα- 
ρακρατούνται με την παρούσα θα ασκούνται από τον Γ ε¬ 
νικό Γ ραμματέα της Περιφέρειας ή τον Γ ενικό Διευθυντή 
σύμφωνα με την απόφαση 208/21.1.2002 (ΦΕΚ 128/Β/ 
2002) του Γ ενικού Γ ραμματέα της Περιφέρειας. 

Κάθε άλλη προγενέστερη απόφασή μας για θέματα που 
ρυθμίζονται με την παρούσα παύει να ισχύει. 

Η ισχύς της παρούσης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 9 Ιουλίου 2003 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στις Φ.44613/7254/23.4.2003, Φ.58858/3393/9.4.2003 
και Φ.52494/26158/2002/ 17.4.2003 αποφάσεις του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, που αφορούν πολιτογραφήσεις αλλογενών αλ¬ 
λοδαπών που δημοσιεύθηκαν στο ΦΕΚ 601/15.5.2003/τ.Β', 
επιφέρονται οι πιο κάτω διορθώσεις: 

Στη σελ. 8166, στήλη α, 18 στίχο, από το λανθασμένο: 
«..ΓΚΟΝΖΑΛΕ Σ ...» διορθώνεται στο σωστό: «..ΓΚΟΝΖΑ- 
ΛΕΖ...». 

Στη σελ. 8164, α' στήλη, στίχος 21 

από το λανθασμένο:«... Φ 58858/3393/9.4.2001...) διορ¬ 
θώνεται στο σωστό: «... Φ 58858/3393/9.4.2003...)». 

Στη σελ. 8166, β' στήλη, 32 στίχο από το λανθασμένο : 
«... ΧΑΝΣΑΡΝΤΑΡ του ΑΦΣΑΡ ...» διορθώνεται στο σω¬ 
στό: «... ΧΑΝ ΣΑΡΝΤΑΡ του ΑΦΣΑΡ...)». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θ1.9Γ - θ-γπθΜ: \λ/θ5ιτι35ϊθγ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 157 

ΠΑΤΡΑ -Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Αγ· Ειρήνης 10 

(22510) 37 181 

ΚΟΜΟΤΗΝΗ - Δημοκρατίας 1 

(25310) 22 858 


(22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































